open-index/open-wikipedia-markdown huggingface dataset:
AIS

**AIS** kan vise til:

* Automatisk identifikasjonssystem, system for å identifisere skip
* Abbreviated Injury Scale, et kodesystem innen akuttmedisin for å klassifisere skader
* AIS Airlines, et nederlandsk flyselskap
* Advanced Info Service, et thailandsk mobiltelefonselskap
* Aeronautical Information System
* Australian Institute of Sport
* Association for Information Systems
Hamarkaupangen

**Hamarkaupangen** er navnet som brukes på middelalderbyen Hamar. Den lå på Domkirkeodden på Storhamar, nordvest for dagens bysentrum. Man vet ikke når byen ble oppført, men historikere mener det var i forbindelse med kristningen av landet, fra slutten av Vikingtiden. Det eldste sikre funnet stammer fra et myntfunn på Helgelandsmoen i 1892. Myntene kan dateres til rundt 1050, og på den ene siden står det *[[Harald Hardråde|Haraldr rex]]*, mens det på den andre står *Olafr á Hamarkaupangr*. Det var på den tiden vanlig at myntene bar myntmesterens navn. I 1152 ble Hamarkaupangen gjort til bispesete av den pavelige utsendingen Nikolaus Breakspere, noe den var fram til 1567.

### Arkeologiske undersøkelser

I 2024 ble et område ved domkirkeruinene undersøkt med georadar og resultatet av georadarkjøringen viste en komplett bystruktur med hus og gater.

## Referanser


## Eksterne lenker

*
Type 71 (motorvognsett)

**Type 71** er typebetegnelsen som Statens jernbanetilsyn har satt på 16 togsett bygd på bestilling for Flytoget av ADtranz (nå Bombardier Transportation).

## Tekniske data
Togsettene av type 71 likner togsett av type 73, men har andre farger, dører og innredning, og har ingen krengemekanisme. Flytogene har i tillegg en ekstra transformator, og to motorer mer enn type 73 etter at flytogene fikk innsatt en fjerde vogn med trekkraft i 2009. De oppleves derfor som sterkere og raskere enn type 73, som kun har trekkraft i 3 av 4 vogner. Flytoget har en toppfart som er begrenset på 210 km/t i Norge.

## Dekor
I begynnelsen av desember 2005 fikk togsett nr. 05 ny dekor, som det første av Flytogets togsett. Den nye dekoren skilte seg fra den gamle ved at det såkalte «kulturbåndet» langs togsettets side var mer oransje enn tidligere. 

Den 16. februar 2017 var sett nr. 15 for første gang i trafikk med nytt design, etter at Flytoget hadde fått ny profilering fra 1. desember 2016.

## Utskiftninger

Togsett 71-16 ble utrangert tidlig i 2021 for å brukes som reservedeler til de andre, samt type 73. Det var da planlagt å sette inn to nye type 78-togsett  settes inn i trafikk for Flytoget sommeren 2021, noe som trolig ville medføre at noen flere type 71-togsett ville bli overført til rushtidstrafikk på Intercitystrekninger. Samtidig skulle ytterligere ett togsett etter planen tas ut av drift, og i stedet tjene som reservedellager.

## Galleri

Fil:Flytoget Oslo S.jpg|Type 71 på Oslo sentralstasjon.
Fil:Flytoget i VM-design.jpg|Flytoget i VM-design ved Asker stasjon.


## Referanser




## Eksterne lenker
* 
* Type 71  – NJK Materielldatabasen
* Type 71 – Jernbane.net
Sarkasme

**Sarkasme** er håning av, gjøn av eller latterliggjøring av en person, situasjon eller ting. Det brukes ofte på en humoristisk eller ironisk måte og uttrykkes gjennom stemmens intonasjoner så som å overvektlegge det aktuelle utsagn eller enkelte ord og framføres ofte med et nedlatende kroppsspråk. 

## Opprinnelse
Ordet kommer av det latinske ordet *sarcasmus*, som igjen kommer fra det greske *sarkasmos*, fra *sarkazein* – å bite seg i leppa av sinne,- fra sarx, sark-, hud – rotordet betyr bokstavelig talt «å kutte av et stykke kjøtt (fra personen man retter seg mot)».

Det er berømmelig beskrevet som «den laveste form for vittighet» (et sitat som av og til feilaktig tilskrives Oscar Wilde men hvis kilde er ukjent). I 1983, utga Leonard Rossiter en bok med tittelen *The Lowest Form of Wit* (ISBN 0-7221-7513-2) som inkluderer sarkasmens historie, regler for sarkasme og mange sarkastiske kommentarer (noen av dem tvilsomme) fra berømte personer.

## Bruk
Begrepet blir ofte feilaktig anvendt som et synonym for ironi. *Ironi* refererer imidlertid til at den bokstavelige betydning og den tiltenkte mening av ordene som ytres er forskjellige, mens *sarkasme* refererer til den hånende betydningen av ytringen.  

Det er mulig å være ironisk uten å være sarkastisk, og å være sarkastisk uten å være ironisk. For eksempel kan man komme med en uttalelse som, riktignok sarkastisk, er det samme som (ikke det motsatte av) den bokstavelige tanken som blir uttrykt: *Nei, tro det eller ei, jeg kan ikke lese tankene dine!*

Sarkasme blir også jevnlig sammenblandet med kynisme, som i vanlig bruk blir sett på som en fundamentalt nihilistisk holdning til andre mennesker eller livet i sin alminnelighet, mens sarkasme også kan brukes til å uttrykke positive ideer eller følelser.

## Sarkasme i skriftlig kommunikasjon
Fordi det er taleorientert, kan sarkasme være vanskelig å fatte i skriftlig form og blir lett mistolket. For å forebygge dette avrunder en del mennesker sarkastiske kommentarer på internett med et emotikon, vektlegger ordene med kursivskrift, fet skrift og/eller understreking (f.eks. Det var *fint*), eller omgir dem med selvlagede markeringsspråk-tagger, f.eks. *sarkasme*, &lt;sarkasme&gt; eller &lt;kniser&gt;.

En annen tilpasning av sarkasme til elektronisk media kan kun skje via skrevet språk. Ved bruk av ekstremt dårlig staving i en setning kan man uttrykke at en som har et bestemt synspunkt er uintelligent eller overivrig. For eksempel: «but teh bias!!!11!1!one» (But the BIOS). Denne skriftlige slangen (sjargongen) er særlig populær i diskusjonsgrupper.

I Storbritannia har skriftspråket tatt opp i seg bruken av  **(!)** (et utropstegn i parenteser) etterfølgende tale der sarkasme eller ironi kan registreres via tonelaget.

## Se også
* Ironi – satire
* Svart humor – galgenhumor
* Ærekrenkelse – blasfemi

## Eksterne lenker
* Sarcasm Society – Sarcasm Tutorial  (engelsk)
* BBC News Magazine – The rules of sarcasm (engelsk)
EM i friidrett 1969

**[[EM i friidrett 1969]]** ble arrangert i Athen 16.&ndash;21. september.

Det ble satt hele sju verdensrekorder i løpet av mesterskapet:
* Anatolij Bondartsjuk fra Sovjetunionen kastet slegga 74,68 meter
* Nicole Duclos fra Frankrike løp 400 Meter på 51,73 sekunder
* Jaroslava Jehlicková fra Tsjekkoslovakia løp 1500 meter på 4.10,7
* det britiske og der franske laget på 4 x 400 m stafett for damer løp på 3,30,8; allerede i kvalifiseringsrunden hadde det vesttyske laget  satt ny rekord med 3.33,9, en rekord som bare ble én dag gammel.
* Nadjesjda Tsjisjova fra Sovjetunionen fikk opp et kulestøt på 20,43 m

## Medaljesammendrag
Resultatene var som følger:
### Menn

* Max Klauß fra Øst-Tyskland hoppet 8,00 m i finalen, som var en ny gyldig mesterskapsrekord.
* Sannsynligvis med for mye medvind, da Viktor Sanejevs resultat ikke ble godkjent som ny mesterskapsrekord.

### Kvinner

* Allerede i kvalifiseringen hadde det vesttyske laget satt ny verdensrekord med tiden 3.33,9, men rekorden ble bare stående i et døgn.

;Forkortelser
* VR: Verdensrekord
* CR: Mesterskapsrekord

## Medaljestatistikk

## Deltagende nasjoner
Uoffisielt deltok 675 utøvere i mesterskapet, en mer enn det offisielle antallet.

* (18)
* (19)
* (8)
* (24)
* (57)
* (1)
* (24)
* (3)
* (4)
* (36)
* (18)
* (1)
* (4)
* (1)
* (9)
* (18)
*} (51)
* (4)
* (17)
* (79)
* (6)
* (71)
* (19)
* (29)
* (27)
* (10)
* (16)
* (32)
* (60)
* (9)

## Referanser


## Kilder
* Resultater, kvinner GBR Athletics
* Resultater, menn GBR Athletics
Wiktionary

**Wiktionary** (sammensatt av *[[wiki]]* og *dictionary*; eng. «ordbok») er en wikiordbok og et søsterprosjekt til Wikipedia. Målet er «å sammen skrive en åpen og fritt tilgjengelig ordbok». Wiktionary inneholder definisjoner og annen informasjon både på eget og andre språk.

Som de andre MediaWiki-prosjektene ble det først startet på engelsk, men finnes nå på flere språk. Den engelske utgaven har flest oppslagsord, mer enn 3,8 millioner oppslagsord per november 2014, mens den bokmålsutgaven har 132&nbsp;000 oppslagsord (inkludert bøyningsformer).

## Referanser


## Eksterne lenker
* 
* Den engelske Wiktionarys beskrivelse av seg selv
* Den norske wikiordboken
Michael D. Yates

**Michael D. Yates** (født 1946) er en marxistisk orientert økonom som tidligere arbeidet som professor ved University of Pittsburgh at Johnstown, og som i dag er assosiert redaktør av tidsskriftet Monthly Review. Han har også jobbet i forhold til ulike fagforeninger, og har nettopp fagbevegelsens kår under kapitalismen som sitt fremste forskningsfelt. Yates har skrevet bøkene *Longer Hours, Fewer Jobs*, *Why Unions Matter* og *Naming the System: Inequality and Work in the Global Economy*.

## Referanser


## Eksterne lenker
* Intervju med Yates
Karin Beate Vold

**Karin Beate Vold** (født 1944) er en norsk litteraturhistoriker.

Hun er utdannet cand.philol. fra Universitetet i Oslo fra 1976, og arbeidet som forlagsredaktør i Tiden Norsk Forlag og litteraturkritiker i *[[Dagbladet]]* før hun var direktør ved Norsk barnebokinstitutt 1985–2008. Deretter var hun spesialrådgiver ved instituttet frem til 2011. Hun har arbeidet med Inger Hagerups forfatterskap, og utgav i 1997 *Norsk barnelitteraturhistorie* sammen med Tone Birkeland og Gunvor Risa. Boka kom i ny utgave i 2005, og igjen i 2018.

Vold er søster av lyrikeren Jan Erik Vold og datter av *Dagbladet*-journalisten Ragnar Vold.

## Referanser
Isaac and Tamara Deutscher Memorial Prize

**Isaac and Tamara Deutscher Memorial Prize** er en pris som gis til forfattere som skriver bøker «som eksemplifiserer de beste og mest innovative nye skriftene i eller om den marxistiske tradisjonen». Prisen, som ble innstiftet av Tamara Deutscher til minne av ektemannen Isaac Deutscher, ble først gitt i 1969, og har siden blitt utdelt hvert år unntatt 1971 og 1998. Selve prisen er en symbolsk sum, men utover dette inviteres prisvinnerne til å levere neste års *Deutscher Memorial Lecture*, i tillegg til at prisen henger svært høyt blant marxistiske forfattere.

## Vinnere

## Eksterne lenker
Isaac and Tamara Deutscher Memorial Prize hjemmeside
Alfie

***Alfie*** er en britisk film fra 1966 med Michael Caine i hovedrollen, bygd på et teaterstykke med samme tittel av Bill Naughton. Filmen ble nominert til fem Oscar: Beste film, Caine for beste mannlige hovedrolle, Vivien Merchant for beste kvinnelige birolle, Naughton for beste filmatisering og Burt Bacharach og Hal David for beste sang («Alfie»).

Filmen ble nyinnspilt i USA i 2004 med Jude Law i hovedrollen – se *[[Alfie (2004)]]*.

## Handling
Rundbrenneren Alfie lever et sorgløst liv i London, på evig vandring mellom alle sine erobringer. Han bor på en enkel hybel og har ikke alltid en jobb, men han har et uforliknelig drag på damene. Når de begynner å knytte seg til han og spør når han kommer tilbake, synes han det er tid for å bryte opp – han er livredd for å bli bundet til et annet menneske. 

Et visst alvor kommer inn i livet hans når han gjør ungjenta Gilda gravid, og hun velger å beholde barnet. Når Malcolm blir født, fortsetter Alfie å komme på besøk av og til, men fortsetter for øvrig å leve som før. Noe overrasket ser han at Malcolm elsker samværet med pappa, og han kjenner seg sjøl knytta til sønnen på en måte som han ikke har opplevd før. Når sønnen er 3-4 år orker ikke mora å leve enslig lenger, og hun tar en annen mann, som hun ikke elsker, men som hun kan stole på. Deretter mister Alfie kontakten med sønnen.

Under et rekreasjonsopphold på landet kommer Alfie til å gjøre Lily, kona til en romkamerat, gravid. Hun har tre barn og en mann som er avhengig av henne, de lever i små kår, og det er klart at noe må gjøres. I 28. uke av svangerskapet ordner Alfie med en illegal abort for henne. Inngrepet blir gjort i hemmelighet på hybelen hans, og for første gang skjer noe som virkelig går inn på Alfie. Komedien får en tragisk undertone.

Alfie bestemmer seg for at det er tid for å slå seg til ro i et varig forhold, og velger seg den rike Ruby, som er eier av tre frisørsalonger. Men når han dukker opp uanmeldt hos Ruby med blomster, oppdager han til sin forbløffelse at han er blitt danka ut av en yngre mann. Det er tid for Alfie å gjøre opp status for livet sitt.

## Rollebestning
* Michael Caine – Alfie
* Shelley Winters – Ruby
* Millicent Martin – Siddie
* Vivien Merchant – Lily
* Julia Foster – Gilda
* Jane Asher – Annie

## Eksterne lenker
*
Store Lungegårdsvannet

**Store Lungegårdsvannet** er en våg i Bergen kommune i Hordaland, beliggende i overgangssonen mellom Bergen sentrum og bydelene i sør. Vågen var opprinnelig en arm av Puddefjorden, i dagligtale gjerne kalt «Storlungeren». Navnet kommer av Lungegården, en herregård dannet av kjernen i Nonneseter klosters gods etter at dette ved sekulariseringen i 1528 ble overdratt til riksråd Vincens Lunge. Store Lungegårdsvann ble i middelalderen kalt Ytre Alrekstadvågen etter kongsgården Ålrekstad (mens Lille Lungegårdsvann ble kalt Indre Alrekstadvågen).

## Historie

I 1930-årene var Store Lungegårdsvannet et attraktivt rekreasjonsområde med båthavner og strandbredder der byfolk holdt seg på fine dager. Fra 1950-årene ble vannet sett på som en ressurs for byen for å dekke akutte arealbehov innenfor trafikk og godstransport. Som en følge av dette har østre bredd lenge vært en «bakgård» preget av tilfeldige og gjentatte utfyllinger, og med en utilgjengelig og en lite attraktiv strandsone. Gamle Nygård bro går over Store Lungegårdsvannet, og er en vippebro som slapp dampbåten fra Lille Lungegårdsvannet ut til Laksevåg.

I 1993 ble det funnet store mengder PCB, tungmetaller og organiske miljøgifter i Store Lungegårdsvannet. I 2015 ble prosjektet Renere Havn påbegynt, da staten dekket 75 % av kostnadene med å rense Puddefjorden, mens Bergen kommune betalte resten. Renere Havn Bergen var et samarbeidsprosjekt mellom kommunen og miljødirektoratet. Våren 2023 ble 84 tonn skrot fjernet fra Store Lungegårdsvannet, og i oktober samme året startet tildekkingen av sjøbunn med 120&nbsp;000 m3 finkornet sand i et 30 cm tykt lag, fordelt av en fjernstyrt, gul «sjøorm». I 2024 våknet vannet til liv igjen, med kråkeboller og sjøstjerner, maneter og store stimer av småtorsk. Sluttsummen for prosjektet kom på 156 millioner kroner, rundt 37 millioner mindre enn budsjettert.

## Referanser




## Eksterne lenker
* 
* Bergen byleksikon på nett, om Lungegårdsvann, Store og Lille
* «Rekolonisering av bløtbunnsfauna seks år etter tildekking av sjøbunn med skjellsand og aktivt karbon», Bergen kommune
Rede

Et **rede** (også **reir**) er et tilholdssted for visse dyr, særlig fugler og andre eggleggende dyr. Et rede skal gjerne fungere som et trygt, lunt sted for egg under hekking og ruging. Når eggene er klekket skal redet være et sted der foreldrene trygt kan forlate ungene for å hente mat til dem.

## Se også
* Fuglerede
* Hi
Bekkefaret (Stavanger)

**Bekkefaret** er en del av Hillevåg bydel i Stavanger, som ligger omtrent tre kilometer utenfor Stavanger sentrum. 
Bekkefaret avgrenses av E39, Armauer Hansens vei og Haugåsveien, samt sørligste del av Svend Foyns gate og Bekkefarettunellen. Bekkefaret er et rekkehusområde og det finnes det mange av de karakteristiske Stavanger-husene området, blant annet i Christian Bjellandsgt. 

Bekkefaret har siden Stavanger ble inndelt i bydeler; hatt noe uklare grenser. Hillevåg bydel dekker alt eller det meste av Bekkefaret, men grensen mot bydelen Våland og Eiganes er noe uklar. Rekkehusene mellom Fylkeslege Ebbelsgate og Våland kolonihage hører til BBL Våland, men er en del av Auglend skolekrets.

Navnet Bekkefaret stammer fra bekken som tidligere rant fra Mosvatnet til Gandsfjorden.

## Kultur og utdanning
Bekkefaret har to grunnskoler:
* Auglend skole som er en barneskole. Den har en egen avdeling for 1.–10. klasse for hørselshemmede. 
* Ullandhaug ungdomsskole. 

Idrettslagene Stavanger IF og SK Jarl dekker området. Bekkefaret skateanlegg ligger også her.
Skrimfjella

**Skrimfjella**, eller bare **Skrim**, er et fjellområde i Kongsberg kommune i Buskerud, beliggende mellom Kongsberg og Skien. Området er et mye benyttet friluftsområde, og det finnes om lag 600 fritidshytter der. Høyeste topp er Styggmann med 871 moh., mens Skrim er nest høyest med 859 moh.

## Hytter
Den norske turistforening holder flere ubetjente hytter i området: Darrebu, Ivarsbu, Sørmyrseter og Sveinsbu, samt en nødbu på toppen av Styggemann.

Breidsethytta er en privat turisthytte. Skrimhytta og Rajehytta var tidligere turisthytter. Statskog Sølvverket har flere skogshytter til utleie.

## Vern
I 2002 ble deler av Skrimfjella vernet – Skrim-Sauheradfjella på 12&nbsp;daa som naturreservat og Skrimfjella landskapsvernområde på 33&nbsp;000 daa. I desember 2008 ble Skrim-Sauheradfjella kraftig utvidet til 123&nbsp;km².

## Referanser




## Eksterne lenker
* skrim.no
Våle prestegård

**Våle prestegård** er en tidligere prestegård i Våle i Tønsberg kommune. Den ble skilt ut som egen gård på 1300-tallet. Hoved- og sidebygningen, stabburet og brønnhuset er fredet. Driftsbygningen er verneverdig. Mesteparten av hovedbygningen er trolig fra 1737. Her overnattet kong Fredrik V da han var på gjennomreise i 1749. Årringer fra tømmeret i sidefløyen viser at den er fra 1641. Dette er den eldste høgstue som er funnet i Norge. Stabburet er oppført på 1700-tallet og brønnhuset på 1900-tallet.

Gården inneholder mange gamle redskaper (som også er i bruk) og fremstår som et bygdemuseum. Vedlikeholdere og ansvarlige er Stiftelsen Våle Prestegård som overtok eiendommen på 1990-tallet. Gården ligger langs Gjeldstadveien, 700 meter nordvest for Våle kirke.

Våle prestegård er tidligere Re kommunes tusenårssted. Prestegården ble fredet i 1991.

Rundt tunet ligger mange gravhauger.

## Eksterne lenker
* Vestfold fylkeskommune: Våle prestegård 
* Vestfold fylkeskommune: Våle prestegård og kirke, Kaupang, Huseby og Guåker 
* Våle historielag: Våle prestegård
*
EM i friidrett 2002

**[[EM i friidrett]] 2002** ble arrangert i München 6.&ndash;11. august. Konkurransene ble arrangert på Olympiastadion fra 1972. Maratonløpet fulgte en rundløype i sentrum av byen, med start og mål på stadion.

Det deltok utøvere fra 47 land. Høydepunktene var ny verdensbestenotering på 50 km kappgang av Robert Korzeniowski og ny europarekord på 10000 meter av Paula Radcliffe. 

## Menn

### 100 m

### 200 m

### 400 m

### 800 m

### 1500 m

### 5000 m

### 10000 m

### Maraton

### 20 km kappgang

### 50 km kappgang

### 110 m hekk

### 400 m hekk

### 3000 m hinder

### 4 x 100 m stafett

Stafetten ble opprinnelig vunnet av Storbritannia, men etter at Dwain Chambers' ble avslørt for bruk av dopingmidler, ble britenes lag diskvalifisert og fratatt medaljene.

### 4 x 400 m stafett

### Høydehopp

### Lengdesprang

### Stavsprang

### Tresteg

### Spydkast

### Diskos

### Kulestøt

### Slegge

### Tikamp

## Kvinner

### 100 m

### 200 m

### 400 m

### 800 m

### 1500 m

### 5000 m

### 10000 m

### Maraton

### 20 km kappgang

### 100 m hekk

### 400 m hekk

### 4 x 100 m stafett

### 4 x 400 m stafett

### Høydehopp

### Lengdesprang

### Stavsprang

### Tresteg

### Spydkast

### Diskos

### Kulestøt

### Slegge

### Sjukamp

**Forkortelser**

* ER: Europarekord
* MR: Mesterskapsrekord
* NR: Nasjonal rekord
* diskv.: diskvalifisert

## Medaljestatistikk

## Kilder
* Resultater, kvinner GBR Athletics
* Resultater, menn GBR Athletics
Tiki Data

**Tiki Data** var en produsent av mikrodatamaskiner i Oslo i Norge. Bedriften ble grunnlagt i 1983 av Lars Monrad-Krohn, og siktet på å utvikle datamaskiner for utdanningssektoren. Etter lanseringen av Tiki 100 som var designet av Tiki Data, startet selskapet med å lage programvare for utdanningssektoren. Etter at IBM PC etablerte seg som en standard, gikk selskapet over til å selge PC-kompatible datamaskiner.

Tiki Data ble kjøpt opp av Merkantildata i 1996 og sluttet å eksistere fra da av.

## Referanser
Intel 8088

**Intel 8088** er en 16-bits mikroprosessor som ble introdusert av Intel den 1. juli 1979. I likhet med 8086, har den 16-bits registre, 20-bits adressebuss og den kan adressere 1 megabyte eksternt minne. Forskjellen er at 8088 har en 8-bits databuss, mens 8086 har en 16-bits ekstern databuss. Dette medfører også at den såkalte *prefetch*-køen var på 4 byte, i motsetning til 6 byte på 8086.

Kretskort med 16-bits bussbredde var fremdeles ganske dyre da prosessoren ble lansert. 8088 ble derfor lansert for å redusere prisen på datamaskiner.

Prosessoren ble introdusert og brukt i den originale IBM PC.

Etterkommerne av 8088 er 80186, 80188, 80286 og 80386 som fremdeles er i bruk i dag.

Den mest innflytelsesrike mikrodatamaskinen som brukte 8088 var IBM PC. Den kjørte på en klokkefrekvens på 4,77&nbsp;MHz. En populær klone var Leading Edge Model D (1987).

IBMs egne ingeniører ville tilsynelatende bruke Motorola 68000, og den ble brukt senere i den glemte IBM Instruments 9000 Laboratory Computer. En viktig grunn for å bruke 8088 var at den kunne brukes med eksisterende komponenter for Intel 8085, og man kunne basere maskinen på et modifisert 8085-design. Komponenter for 68000 var ikke lett tilgjengelig på den tiden, selv om den også kunne bruke Motorola 6800-komponenter til en viss grad.

En kompatibel brikke, V20, ble produsert av NEC. Den hadde en 20&nbsp;% forbedring innen prosessorkraft.
COMAL

**COMAL** (**''COM**mon **A**lgorithmic **L**anguage'') er et programmeringsspråk utviklet i Danmark av Benedict Løfstedt og Børge Christensen i 1973.

COMAL var laget som en blanding av rådende programmeringsspråk innen utdanning på den tiden, BASIC og Pascal. Det var ment for å brukes til å introdusere elementer fra strukturert programmering i et miljø hvor BASIC ble normalt brukt.

"COMAL 80 PROGRAMMING LANGUAGE REPORT" inneholder den formelle definisjonen for språket.

På første del av 1980-tallet vant Apple en kontrakt som lot dem selge Apple II-maskiner som kjørte CP/M og COMAL til irske ungdomsskoler.

COMAL er tilgjengelig for:
*BBC Micro
*Commodore PET/Commodore 64/Amiga
*Compis / Scandis
*IBM PC
*Tiki 100

## Eksterne lenker
* OpenComal &ndash; En Open Source implementasjon av COMAL for UNIX, MS-DOS og Windows
* MacharSoft
* Beskrivelse av COMAL
* Kommentert biografi for COMAL
Moderne forsvar

**Moderne forsvar** er en halvåpen sjakkåpning (ECO: B06) som defineres av åpningstrekkene 
*1.e4 g6. 

Som regel følges dette opp med 2.d4 Lg7. Åpningen er svært nært knyttet til jugoslavisk (1.e4 d6), og de to åpningene kan ofte gå over i hverandre. I moderne forsvar pleier imidlertid svart å utsette ...Sf6 trekket.

Ideen bak 1...g6 er å utvikle sortfelts-løperen til g7 der den vil herske over en lang diagonal og utøve press på sentrum. Da 1...g6 i seg selv ikke angriper sentrum får hvit sjansen til å okkupere sentrum tidlig i partiet, mens svart vil forsøke å angripe dette sentrumet. Moderne forsvar er derfor en «hypermoderne» åpning, som ikke ble regnet som fullverdig før ut på 1960-tallet.

Åpningen kalles også Robatsch-forsvar.
Larry Sanger

**Lawrence Mark Sanger** (født 1968) var ansatt av Jimmy Wales som redaktør for Nupedia, og spilte en viktig rolle i oppstarten av Wikipedia fra 2001 frem til han trakk seg 1. mars 2002. 

Han har senere gjort seg bemerket som kritiker av Wikipedia, men lanserte høsten 2006 likevel sin egne uavhengige videreutvikling av prosjektet, Citizendium. Sanger presenterer seg selv som «medgrunnlegger» av Wikipedia, og beskrives som det av andre. Jimbo Wales bestrider at det er riktig å regne Sanger som en av grunnleggerne av leksikonet, selv om han gjorde betydelig bidrag i begynnelsen.

## Referanser


## Eksterne lenker
* 
* 
*
Trond Erik Bertelsen

**Trond Erik Bertelsen** (født 5. juni 1984 i Sandnes) er en norsk fotballtrener og tidligere fotballspiller som er spillerutvikler for Sandnes Ulf.

## Karriere
### Fredrikstad
Bertelsen kom til Fredrikstad fra FK Haugesund vinteren 2004, og var en av de første spillerne Egil «Drillo» Olsen hentet til klubben. Han er opprinnelig fra Sandnes der han spilte for Lura IL. Den hurtige venstrebacken har 32 U21-landslagskamper og 30 kamper for andre aldersbestemte landslag. I januar 2006 fikk han sin debut for , i en privatlandskamp de tapte 2-1 mot . Bertelsen ble norgesmester med Fredrikstad i 2006 med spill i innledende runder, selv om cupfinalen glapp etter en langtidsskade midt i sesongen.

### Viking
Bertelsen ble sommeren 2007 koblet til Viking FK, der det var meningen at han skulle overta venstrebackplassen til Thomas Pereira. Bertelsen spilte totalt 275 kamper for klubben. Etter sesongen 2014 fikk ikke spilleren fornyet kontrakt.

### Sandnes Ulf
18. februar 2015 ble Bertelsen presentert som ny ULF spiller. Spilleren fikk sin debut for klubben i en kamp mot Fotballklubben Jerv i 1. runde, 6. april 2015. Ulf ledet 2 - 0 til pause, men kampen som ble spilt på Sandnes stadion endte 2 - 2. Bertelsen spilte 25 kamper i sin debutsesong hos klubben. Laget hadde opprykksambisjoner, men endte til slutt på en 7.-plass. Etter endt 2016-sesong ble det klart at Bertelsen ikke fikk fornyet kontrakt med klubben. Etter å ha forsøkt seg på flere prøvespill besluttet Bertelsen å legge opp, og gå over i en miljøkontakt rolle i barndomsklubben Lura IL.

### Stavanger IF Fotball
I april 2017 signerte Bertelsen for Stavanger IF Fotball i 5.divisjon. Han tok med seg mye erfaring til SIF og var tiltenkt er rolle som spillende trener.

## Referanser


## Eksterne lenker
* 
* Spillerprofil hos viking-fk.no
Raio Piiroja

**Raio Piiroja** (født 1979) er en estisk tidligere fotballspiller.

Piiroja var i mange år fast på landslaget til Estland der han har mer enn 100 kamper. Han startet karrieren i Pärnu før han gikk til FC Flora Tallinn.  Senere ble han lånt ut til Vålerenga, og i 2004-sesongen signerte han kontrakt med Fredrikstad fotballklubb. Han scoret to mål i finalen i NM i fotball 2006, da Fredrikstad slo Sandefjord 3-0. Raio fikk sin 150 kamp for Fredrikstad fotballklubb, hjemme mot Ranheim 4. juli 2010. Jubilanten gikk tapende ut av kampen med 2-3. FFKs to mål ble scoret av Celso Borges.

Utover i 2011 ble det klart at Piirojas kontrakt med Fredrikstad ikke kom til å bli forlenget. Noen timer før overgangsvinduet stengte 31. august 2011 ble det kjent at FFK hadde akseptert et bud fra nederlandske Vitesse, og etter syv sesonger var dermed klubblegenden ferdig i Fredrikstad. Han fikk totalt 191 kamper for Fredrikstad. (159 serie, 24 cup, 4 e-cup, 4 kvalik)

Raio Piiroja har to ganger vunnet prisen Årets estiske fotballspiller, i 2002 og 2006.

## Referanser


## Eksterne lenker
* 
* Raio Piirojas spillerprofil på ffksupporter.net
Kate Hudson

**Katherine Garry Hudson** (født 19. april 1979 i Los Angeles i California) er en amerikansk skuespillerinne som har vært Oscar-nominert. Hun ble i 2021 tildelt Razzie-prisen som verste skuespiller for rolle i filmen *Music*.

## Tidlig liv
Hudson ble født i Los Angeles. Foreldrene var William Louis Hudson (en artist, komiker og medlem av Hudson-brødrene) og Goldie Hawn (filmskuespillerinne). 

Foreldrene skilte seg kort tid etter at Hudson var født, og hun og hennes bror, Oliver Hudson, ble oppdratt av deres mor og morens daværende kjæreste, Kurt Russell. Hudson har tre halvsøsken, Emily og Zachary Hudson (fra farens påfølgende ekteskap med skuespillerinnen Cindy Williams), og Wyatt (fra morens forhold til Russell). 

Hudson ble uteksaminert fra Crossroads dramaskole i Santa Monica i 1997.

## Karriere
Hudsons gjennombruddsrolle var som «Penny Lane» i Cameron Crowes film *[[Almost Famous]]* fra 2000, en rolle hun ble Oscar-nominert for i kategorien for beste kvinnelige birolle. Tidligere hadde hun opptrådt i mindre kjente filmer som *Gossip* og *[[200 sigaretter]]*.

Hudson avslo rollen som Mary Jane Watson i 2002-innspillingen av *[[Spider-Man (film)|Spider-Man]]* og medvirket isteden i en gjeninnspilling av *[[The Four Feathers]]*, en film som fikk dårlig kritikk. Hennes neste film, *[[Hvordan bli dumpet på 10 dager]]*, ble en stor suksess i kinosalene og spilte inn over $100 millioner. Etter dette opptrådte Hudson i flere romantiske komedier, blant annet *[[Alex and Emma]]* og *[[Livet med Helen]]*; filmer som hadde moderat suksess.

I 2008 spilte Kate Hudson i musikalen *[[Nine (film)|Nine]]* sammen med Oscar vinnerne Daniel Day-Lewis, Marion Cotillard, Nicole Kidman, Penélope Cruz, Judi Dench og Sophia Loren med Grammy Award-vinner «Fergie» i biroller. Filmen hadde premiere i november 2009.

## Privatliv
På grunn av at Hudsons biologiske far var fraværende gjennom det meste av hennes barndom, kjenner ikke de to hverandre. I 2000 fortalte Hudson at hennes far «ikke kan skille meg fra et hull i veggen» til *[[Vanity Fair]]*. Hun anser sin mors kjæreste, Kurt Russell, som sin far.

I 2000 giftet Kate seg med frontpersonen i The Black Crowes, Chris Robinson. Sammen har de en sønn, Ryder Russell Robinson, som ble født 7. januar 2004. Ekteskapet tok slutt i 2007.  

Hun forlovet seg med Muse-vokalist Matthew Bellamy i 2011, og sammen har de en sønn, Bingham Hawn Bellamy. Forholdet tok slutt i 2014. 

I 2021 forlovet hun seg med Danny Fujikawa, og sammen har de datteren Rani Rose, som ble født i 2018. 

## Utvalgt filmografi

## Referanser


## Eksterne lenker
* 
* 
* 
*
Bora Zivkovic

**Bora Zivkovic** (født 4. september 1974) er en dansk fotballspiller som spiller for Vejle Boldklub i Danmark. Bora Zivkovic har tidligere spilt for Fredrikstad fotballklubb og FC København

## Referanser


## Eksterne lenker
*
Jørgen Magnussen

**Jørgen Magnussen** (født 17. april 1986) er en norsk fotballspiller som har spilt for Fredrikstad fotballklubb. Jørgen Magnussen ble tatt opp i FFKs A-lagsstall juni 2005. Den 15. februar 2007 ble han tatt ut av A-stallen til FFK. Han fikk en kamp i Tippeligaen for FFK.

## Referanser
Dan Aykroyd

**Daniel Edward Aykroyd** (født 1952) er en canadisk komiker, skuespiller, manusforfatter og musiker. Han var en av de opprinnelige medlemmene av *[[Saturday Night Live]]*, medlem av The Blues Brothers og har en lang karriere som filmskuespiller og filmmanusforfatter. 

## Filmografi (utvalg)
* 1978 All You Need Is Cash
* 1979 Unnskyld, hvor er Hollywood?
* 1980 The Blues Brothers
* 1983 På grensen til det ukjente
* 1984 Ghostbusters – Spøkelsesligaen
* 1985 Into the Night
* 1989 Ghostbusters II
* 1989 På tur med Miss Daisy
* 1992 Sneakers
* 1995 Canadian Bacon
* 1996 My Fellow Americans
* 1998 Blues Brothers 2000
* 1998 Antz
* 2001 Pearl Harbor som kaptein Harold Thurman, fra Office of Naval Intelligence
* 2004 50 First Dates
* 2013 Mitt liv med Liberace
* 2014 Get on Up 
* 2015 Pixels

## Referanser


## Eksterne lenker
*
Steinar Sørlie (1975)

**Steinar Sørlie** (født 1975) er en norsk tidligere fotballspiller (målvakt).

Sørlie startet sin målvaktkarriere i Trondheimsklubben Utleira. Deretter gikk turen til Strindheim før han havnet hos gullgrossistene Rosenborg i 1994. Her endte han som andrevalg bak Jørn Jamtfall. Det var Sørlies gamle gymlærer, Knut Torbjørn Eggen, som sørget for overgangen mellom Strindheim og RBK. For å få spilletid dro han til sin fjerde Trondheimsklubb, Byåsen, før Tom Nordlie hentet ham til Vålerenga i 2001. Her fikk han hard konkurranse av Øyvind Bolthof, og Sørlie gikk videre til Romerike Fotball.

I slutten av august 2002 tok Sørlie en telefon til sin gamle gymlærer Eggen. Den nyansatte FFK-treneren ønsket en sterk konkurrent til Rino Hansen, og fant dette i trønderen. Sørlie satte kurs for østfoldbyen. Han kom først på lån, men i november ble overgangen gjort permanent.

Steinar Sørlie kom til en klubb og en by i gryende opprykksrus, og fikk noen innhopp i løpet av jubelsesongen 2002.
Før 1. divisjonssesongen 2003 var det helt åpent hvem som ville bli foretrukket som førstemålvakt. De fleste regnet nok med at Rino Hansen ville trekke det lengste strået. Men gradvis tok Sørlie over plassen, og utover i sesongen leverte han en rekke gode kamper for et FFK-lag som kjempet i toppen hele veien. Rino Hansen fikk kun fem kamper fra start dette året hvor FFK herjet gjennom 1. divisjon, og ga etter sesongslutt beskjed om at han ønsket et klubbskifte. Vinteren 2003/04 gikk Hansen til Sparta Sarpsborg.

En skade omtrent halvveis ut i 2004-sesongen satte deretter Sørlie på sidelinjen, og Alexander Lund Hansen ble lånt inn fra Rosenborg. Sørlie kjempet seg tilbake og kapret plassen som et klart førstevalg gjennom store deler av 2005-sesongen. Det udiskutable høydepunktet kom på Lerkendal mot Rosenborg hvor Sørlie spilte en smått legendarisk kamp med en rekke redninger av høy internasjonal klasse og sørget for at FFK fikk med seg tre poeng.

I 2007 måtte Sørlie legge opp etter en kneskade.

## Klubber og meritter
**Ungdomsklubber:** Utleira, Strindheim og Rosenborg.

**Senior:**
* 1996:&nbsp;&nbsp; Strindheim – 28 kamper
* 1997:&nbsp;&nbsp; Rosenborg – 2 kamper
* 1998–2000: Byåsen – 120 kamper
* 2001:&nbsp;&nbsp; Vålerenga – 6 kamper
* 2001–2002: Romerike fotball – 30 kamper
* 2002–2006: Fredrikstad – 72 kamper
* 2006:&nbsp;&nbsp; Lisleby Fotball – 10 kamper
* 2007:&nbsp;&nbsp; Byåsen – 20 kamper
* 2008:&nbsp;&nbsp; Ranheim – 4 kamper
* 2012:&nbsp;&nbsp; Nardo – 2 kamper

**Trener:**
* –2010: keepertrener Kattem Kvinnefotball
* 2010–2011: assistenttrener Kattem Kvinnefotball
* 2011–2015: keepertrener Trondheims/Ørn
* 2023–: keepertrener Fredrikstad Fotballklubb damer

**Meritter:**
* Norges U21-landslag – 10 kamper
* Vinner av 1. divisjon 2001 og opprykk til Tippeligaen med Vålerenga
* Andreplass i 1. divisjon 2003 og opprykk til Tippeligaen med Fredrikstad
* Cupmester 2006 med Fredrikstad

## Referanser


## Eksterne lenker
*
Pål André Czwartek

**Pål André Czwartek** (født 25. april 1975 i Askim) er en norsk fotballspiller som spilte for Fredrikstad fotballklubb i en årrekke. Han ble hentet fra Moss FK i 1998-sesongen og var i klubben ut 2009-sesongen, da FFK rykket ned fra eliteserien.
 
Etternavnet Czwartek kommer av at hans farfar er fra Polen.

## Referanser


## Eksterne lenker
* 
*  Pål André Czwarteks spillerprofil på ffksupporter.net
Hans Erik Ramberg

**Hans Erik Ramberg** (født 8. august 1976) er en norsk tidligere fotballspiller.

Ramberg var regnet som et av Norges største talenter, og dro tidlig på proffeventyr til Ajax Amsterdam, der han spilte på aldersbestemte lag med bl.a. Patrick Kluivert. 

Etter en vond strekkskade måtte han reise hjem til Norge igjen. Han spilte to sesonger for FFK, før han dro til tippeligaen for å spille for Moss FK. 
Men etter en ødeleggende kneskade måtte han legge opp, og av legene ble han erklært fotballinvalid. På tross av legenes dystre spådom klarte Hans Erik å trene seg opp igjen og ble en sentral spiller i FFK.

I cupfinalen i 2006 mellom Fredrikstad og Sandefjord, scoret han det første målet i 3-0-seieren til Fredrikstad.

Etter 2013-sesongen bestemte Ramberg seg for å legge opp.

Ved siden av fotballkarrieren har han vært lærer ved Kråkerøy ungdomsskole i Fredrikstad.

## Referanser


## Eksterne lenker
* 
* Hans Erik Rambergs spillerprofil på ffksupporter.net
Christian Berg

**Christian Berg** (født 1978) er en norsk tidligere fotballspiller. 

## Karriere
21. november 2005 ble det klart at Christian Berg forlot Bodø/Glimt gratis som bosman-spiller, til fordel for Fredrikstad, etter 2005-sesongen da klubben rykket ned. Han var mye plaget med skader i sine to år i Fredrikstad og klarte aldri å etablere seg på førstelaget. Hans høydepunkt i sine to år i Østfold-klubben var cup-seieren over Sandefjord i 2006, da Berg spilte hele finalen som endte 3-0.

5. desember 2007 bekreftet Bodø/Glimt at Christian Berg hadde skrevet under en toårsavtale med klubben. Dette ble Bodø/Glimts første forsterkning av spillerstallen etter å ha rykket opp til Tippeligaen. Etter overgangen til Bodø/Glimt tok han etterhvert over kapteinsbindet, og er blitt en viktig brikke i Glimt-stallen

## Meritter
* Cupmester 2006 – Fredrikstad
* Cupfinalist 2003 – Bodø/Glimt
* Seriesølv 2003 – Bodø/Glimt

## Referanser


## Eksterne lenker
* Bodø/Glimt – Biografi
* Altomfotball.no – Biografi
Michael Røn

**Michael Røn** (født 25. juli 1984) er en norsk fotballspiller som spiller for Kråkerøy IL. Røn bestemte seg for å trappe ned sommeren 2013 da han gikk fra spill i Tippeligaen med Sarpsborg 08.

Røn kommer opprinnelig fra Danmark, men flyttet til Norge etterhvert, mer bestemt til Sarpsborg. Der spilte han gutte- og juniorfotball for . Deretter gikk ferden til daværende Borg Fotball, hvor han ble værende til  hentet ham til nabobyen. Pga for lite spilletid gikk han i 2006 til . Foran 2008-sesongen tegnet han igjen en 3-årskontrakt med .

## Referanser




## Eksterne lenker
* Spillerprofil på ffksupporter.net
* Spillerprofil på sarpsborg08.no
* NIFS.no – Røns spillerprofil hos Norsk & Internasjonal Fotballstatistikk
John Anders Bjørkøy

**John Anders Bjørkøy** (født 1979) er en norsk tidligere fotballspiller som senest spilte for . Han kom fra  sommeren 2009 etter halvannen sesong i Romeriksklubben. Han spilte tidligere for , hvor han var kaptein i 2006-sesongen, og .

Bjørkøy var med i troppen til  da de spilte mot Serbia den 15. november 2006, men fikk ikke spilletid, han fikk sin landslagsdebut mot Kroatia 7. februar 2007.

Den 19. oktober 2009 ble Bjørkøy taklet meget stygt av Fredrikstad Fotballklubbs Abgar Barsom og pådro seg en kraftig hjernerystelse. Som følge av dette er slet Bjørkøy med konsentrasjonsvansker, svimmelhet, hodepine, kvalme og synsforstyrrelser. I juni 2011 ble Bjørkøy og Odd Grenland enig om å avslutte arbeidsforholdet etter at Bjørkøy etter skaden ikke var i stand til å spille fotball for Odd.

Han er sønn av den norske tenoren Svein Bjørkøy.

## Referanser


## Eksterne lenker
* 
* 
*
Christian Petersen (fotballspiller)

**Christian Petersen** (født 25. mai 1978) er en norsk fotballspiller som spiller for Follo Fotball.

Han har tidligere spilt for Ski, Moss, Oslo Øst og Fredrikstad (2003&ndash;2006).

## Eksterne lenker
*
Jim Belushi

**James Adam Belushi** (født 1954) er en albansk-amerikansk skuespiller, komiker og musiker. Han er en yngre bror av John Belushi. James har blant annet spilt hovedrollen i TV-serien *[[According to Jim]]*.
Fra 1977 til 1980 jobbet han med Chicago Theater-gruppen The Second City.

## Barndom
Belushi ble født i Chicago i Illinois, sønn av Agnes (født Samaras), som var av albansk herkomst og jobbet som geitebonde, og Adam Belushi, en albansk immigrant og restauranteier som forlot den albanske landsbyen Qytezë i 1934, bare seksten år gammel.

Jim Belushi gikk på Wheaton Central High School og deretter på College of Dupage. Etter å ha fullført college-utdannelsen studerte han retorikk og drama ved Southern Illinois University.

## Filmografi

## Referanser

## Eksterne lenker
* 
*
Øyvind Hoås

**Øyvind Hoås** (født 28. oktober 1983 i Molde) er en norsk tidligere fotballspiller.

Han har spilt for Kristiansund BK, Hønefoss, Sarpsborg 08, Fredrikstad, Molde og Sunndal. Hoås har også en rekke kamper på aldersbestemte landslag for Norge. Øyvind er bror av Torgeir Hoås.

24. juli 2013 signerte han en kontrakt med Hønefoss BK ut sesongen.

22. juli 2015 signerte han en kontrakt som binder han til KBK ut 2016 sesongen.

## Referanser


## Eksterne lenker
* 
* Spillerprofil på sarpsborg08.no
* NIFS.no – Hoås spillerprofil hos Norsk & Internasjonal Fotballstatistikk
Brian West

**Brian Christopher West** (født 10. juni 1978) er en amerikansk tidligere fotballspiller som spilte for Fredrikstad fotballklubb. Han var en av Tippeligaens hurtigste spillere. Han står bokført med en håndfull landskamper for . Etter 2008-sesongen la West opp da FFK hadde for mange utlendinger i troppen.

## Referanser


## Eksterne lenker
* 
*
Dag Frode Hornseth

**Dag Frode Hornseth** (født 1. februar 1982) er en norsk tidligere fotballspiller som senest spilte for Nybergsund.

Han har tidligere spilt for Koppang/Stor-Elvdal FK, , ,  og . Etter 2009-sesongen la Hornseth opp som fotballspiller. Han fortsatte likevel fotballkarrieren innenfor bedriftsfotballen. Sesongen 2012 endte med opprykk til tredjedivisjon sammen med YFYP. Han vant senere prisen for årets spiller. I 2013 gjorde Hornseth comeback for moderklubben Koppang FK i 5. divisjon Indre Østland.

## Referanser


## Eksterne lenker
*
Mihály Tóth

**Mihály Tóth** (født 27. desember 1974) er en ungarsk fotballspiller som tidligere spilte for Fredrikstad fotballklubb. Mihály Tóth kom fra den ungarske klubben Matav Sopron til Fredrikstad i juli 2005. I juli 2007 ble Tóth enig med Fredrikstad om å avslutte samarbeidet og at Tóth skulle fortsette sin karriere i Ungarn.

## Eksterne lenker
*
Martin Wiig

**Martin Wiig** (født 1983) er en norsk tidligere fotballspiller.

Wiig gikk på «bosman-overgang» fra Sarpsborg 08 til Bodø/Glimt i starten av 2016. Han hadde tidligere vært utlånt til Sandefjord Fotball fra Odd. Han var på utlån i Sarpsborg sommeren 2006, men ble fra 2007 en permanent overgang.

Wiig ble i 2002 kåret til «Årets talent» i Tippeligaen, kåret av NISO.
Han ble norgesmester med Fredrikstad i 2006, etter å ha spilt de tre første cuprundene.

Wiig spilte ungdomsårene sine i Bodø/Glimt, men forlot Aspmyra da han var 15 år.
Han fikk flere kamper for Norge på aldersbestemte landslag. Ni av dem på U21-landslaget.

## Referanser


## Eksterne lenker
* 
* Spillerprofil på sarpsborg08.no
Alexander Lund Hansen

** Alexander Lund Hansen** (født 6. oktober 1982) er en norsk fotballtrener og tidligere fotballspiller som er målvaktstrener for .

Hansen begynte sin karriere i , før han gikk til . Han gikk til  høsten 2009 etter lite spilletid grunnet mye skader og trenernes valg av andre, mer meritterte målvakter. Han kom til  før -sesongen og debuterte med å holde buret rent i kvartfinalen mot  13. august samme år.

8. august 2012 ble det bekreftet at Hansen hadde signert for .

5. mai 2015 skrev han ny toårskontrakt med Rosenborg ut 2017.

I sesongen 2015 var han med å vinne både Tippeligaen og Cupfinalen.

Etter å ha pådratt seg sin femte hjernerystelse på ikke mange år ble Lund Hansen tvunget til å legge opp etter 2016-sesongen. Han fortsatte i Rosenborg som målvaktstrener i akademiet.

Lund Hansen gikk på fotballinjen ved KVT fra 1998 til 2001. Hans moderklubb er .

## Referanser


## Eksterne lenker
* 
*  Offisiell statistikk for Rosenborg Ballklub, Alexander Lund Hansen
* Spillerprofil på RBK.no
Iain Ballamy

**Iain Ballamy** (født i Guildford, Surrey den 20. februar 1964) er en engelsk jazzmusiker (saksofon) og komponist, kjent for sine bidrag innen hard bop og world music.  Han etablerte tidlig egen kvintett (1983), medvirket med Graham Colliers band, senere Loose Tubes; var med i Voice of God collective, og i samarbeid med Gil Evans i dennes filmmusikk til «Absolute Beginners».

Ballamy medvirket siden 1986 med Django Bates på en rekke utgivelser, sist i duo *You Live and Learn... (apparently)* (2003); tidligere som del i Bates' band-sammensetninger «Human Chain» og «Delightful Precipe», samt i Bill Brufords Earthworks. Han var også med i John Stevens ensemble (1993), og med Eric Starr (*She*).

Han er timelærer ved Royal Academy and Trinity College of music i London, og var mottaker av BBCs jazzutmerkelse  for innovasjon i britisk jazz (2001). I 2005 debuterte han som filmmusiker.

Han har samarbeidet mye med norske musikere, som Stian Carstensen, trekkspill og gitar (plateutgivelser og turne), med Arve Henriksen, samt med Food (Thomas Strønen), som også har levert bestillingsverk til flere større jazzfestivaler i England. Food er i 2007 klare for sin 5. plateutgivelse.

## Utgivelser
* *Balloon Man*, E.G. Records, 1988
* *All Men Amen*, medmusikanter fra «Loose Tubes», B&W Music, 1995
* Bill Bruford Earthworks, *Live at Stamping Ground*, Virgin Records
* *Signal to Noise*, BBC Radio 3 radiostykke, til novelle av Neil Gaiman og Dave McKean
* Food 1, *Food*, Feral ASFA101
* *Pepper Street Interludes*, med Stian Carstensen, Norma Winstone, Martin France og Mathew Sharpe, Feral ASFA102.
* Food 2, *Organic and GM Food*, Feral ASFA 104
* Food, *Veggie*, Rune Grammofon RCD2027, 2002.
* Food, «Last supper», (Rune Grammofon) ,RCD 2041, 2004.
* Med Stian Carstensen, *[[The Little Radio]]*, Sound Recordings, Sound1005, 2004.
* *MirrorMask*, musikk til filmen, La La Land Records, 2005

## Referanser


## Eksterne lenker
* 
* 
* egen nettside
Nabisco

**Nabisco** (fra National Biscuit Company) er en amerikansk produsent av kjeks og snacks, inkludert merker som Chips Ahoy!, Fig Newtons, Mallomars, Oreos, Ritz Crackers og Wheat Thins. Selskapet ble grunnlagt i 1898.

Nabisco har hovedkontor i New Jersey og er eid Mondelēz International. 

## Referanser


## Eksterne lenker
*
Snacks

**Snacks**, eller **knask**, er mat og nytelsesmidler som spises mellom de faste måltidene (frokost, lunsj og middag). Det spises enten for å stille sulten, gi energi eller fordi det er godt. Det er vanlig å bruke ordet snacks om salte næringsmidler som f.eks. potetgull, saltstenger, saltede peanøtter m.m. Enkelte mener at begrepet har en videre betydning, og at snack omfatter både hurtigmat, potetgull og godteri såvel som frukt, nøtter og rå grønnsaker.

## Eksterne lenker
*
Chili con carne

**Chili con carne** er en aromatisk matrett, en slags stuing, med biffkjøtt, svinekjøtt eller annet modent kjøtt, og chilipepper. Varianter inneholder tomater, løk, bønner eller andre ingredienser. Denne matretten blir regnet som tex-mex.

## Referanser


## Eksterne lenker

*
Rune Nilssen

**Rune Meås Nilssen** (født 24. oktober 1975) er en norsk tidligere fotballspiller som i en årrekke spilte for . I 2009 var han utlånt til FC København. Han er opprinnelig fra bydelen Tinnheia i Kristiansand.

Han var sentral i laget da Start tok sølv i Tippeligaen 2005, men ble delvis utdanket av Kenneth Høie fra 2006-sesongen. Etter 2010-sesongen la han opp og gikk over til en jobb i Kvinesdal Sparebank.

## Referanser


## Eksterne lenker
*
Øyvind Gram

**Øyvind Gram** (født 11. oktober 1985) er en norsk tidligere fotballspiller fra Molde.

Han har spilt for svenske Gefle IF, ut 2009-sesongen spilte han for Aalesunds FK. Han har også spilt for naborivalene Molde Fotballklubb og fotballklubben Træff. I august 2006 ga Gram seg med toppfotball i Molde for å satse på matematikkstudier i København.

21. februar 2007 signerte Gram en utlånsavtale med FC Lyn Oslo. Kontrakten bandt ham til Oslo-klubben frem til juli, men Lyn sikret seg en opsjon på kjøp etter utløpet av utlånsperioden.

19. juli 2007 skrev Gram under en toårskontrakt med Aalesunds FK gjeldende fra 1. januar 2008.

## Referanser


## Eksterne lenker
* Spillerprofil på LynFotball.net
Appleton Estate

**Appleton Estate** er et destilleri som ligger i Nassau Valley ved Jamaicas sørkyst. Der har det vært produsert rom siden 1749.

## Eksterne lenker
* Appleton Estate sine offisielle hjemmesider
Ford F-serie

**Ford F-serie** er Fords serie med store pickuper. F-serien har vært i produksjon siden 1948, og pickupene har vært verdens mest solgte kjøretøy i 23 år. 

Man regner med at F-serien har utgjort om lag halvparten av Ford Motor Companys inntekter de siste årene.

Den mest populære varianten av F-serien er F-150. I Norge er F-250 og F-350 mer populære fordi disse har en totalvekt på over 3.500 kilo og derfor kan registreres som lastebil.
Oofotr

**Oofotr** (dannet 1993) er en norsk musikkgruppe, bestående av Narvik-musikerne Ernst-Wiggo Sandbakk trommer, Kjersti Stubø vokal og Jørn Øien piano. De arrangerer folkemusikk fra Ofoten, og hadde sin debutkonsert i Kjeldebotn kirke, juni 1994, da med musikkbidrag fra lokalhistoriker Magnus Pettersen fra Ballangen. Etter en rekke fremføringer på nordnorske musikkfestivaler, og plateutgivelse, tilkom nytt materiale fra Tromsø Museum og plate i 2001.

Arrangementene er karakterisert som en blanding av etno, ambient og world music, og er delvis inspirert av Sandbakks engasjement med Trondheims-koret *Chorus* som i 1981–82 hadde plateutgivelser med Ballangen-musikk.

Navnet «Oofot» ble først brukt om det geografiske området Ofoten, i Aslak Bolts jordebok.

## Utgivelser
**Oofotr*, Norske Gram EKGCD11, 1995.  Medvirkende:  John Pål Inderberg, Tore Brunborg, Yngve Moe, Ove Bjørken, Børge Petersen-Øverleir.
**Oofotr II*, Heilo/Grappa HCD 7169, 2001.

## Eksterne lenker
*